**Plouă peste mine**

*CTN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Stropi de ploaie, peste mine

Curg alene ca un cânt,

Iar în suflet, doar suspine

Mă îmbracă în veşmânt!

Sus, pe deal, lumina plânge,

Curcubeiele s-au frânt,

Codrul ramurile-şi frânge

Plecându-se la pământ.

Nori se-adună şturlubatici

Peste zări purtaţi de vânt,

De prin gheţuri de antarctici

Vin tăceri ca de mormânt.

Tot cătând ades spre stele,

Ochii mei se rătăcesc;

Picături de ploaie grele

Gândurile-mi aţipesc.